সৌরেনী
সৌরেনী হলো পূর্ব ভারতের পশ্চিমবঙ্গ রাজ্যের জলপাইগুড়ি বিভাগের অন্তর্গত দার্জিলিং জেলার মিরিক মহকুমায় অবস্থিত একটি গ্রাম। এটি মিরিক শহরের নিকটেই দক্ষিণ দিকে অবস্থিত। সৌরেনীতে অবস্থিত সৌরেনী বাজারে আশেপাশের বিভিন্ন গ্রাম থেকে বিভিন্ন ধরনের জিনিসপত্র এবং চা বাগানগুলি থেকে বিক্রয়যোগ্য চায়ের একটি বড়ো হাট বসে যা স্থানীয় মানুষের উপার্জনের প্রধান উৎস। সৌরেনী বাজারের কাছেই দুটি বিখ্যাত চা বাগান বা চায়ের তালুক রয়েছে। সেগুলি হলো - সৌরেনী চা বাগান ও মেচী চা বাগান। পর্যটকদের ক্ষেত্রে একাধিক পাহাড়ী দর্শনীয় স্থানগুলির মধ্যে সৌরেনীর গুরুত্ব রয়েছে বেশ। ফলে পর্যটকদের থাকার জন্য একাধিক অস্থায়ী হোটেলও রয়েছে। গ্রামটি দার্জিলিং-শিলিগুড়ি সড়কের ওপর মিরিক থেকে ৭ কিলোমিটার দক্ষিণে অবস্থিত।